شەفەق نیوز/ هونەرمەن گۆرانیچڕ ناسر رەزازی دویای ماوەیگ دیارنەوینی، موزیک گورانیگ وەناو "شام ئاخر" بڵاوکرد.
گورانی "شام ئاخر" ناسر ڕەزازی وە شیوەی دەنگ بڵاویکردیە،  لە شیعر عەلی ئولفەتییە، کار موزیک و دابەشكردن وەلایەن برزۆ ئەمیرییەوە ئەرای ئەنجامدریایە.
ناسر رەزازی لە ساڵ ١٩٥٥ لە شار سنە لەداڵگبویە، لە تەمەن مناڵییەو دەس وە  کار هونەریی کردیە، وەگەرد چەندین هونەرمەن ناسریاگ گورانی تۆمارکردیە ئەوانیش "مەرزیە فەریفی خیزانی، تۆفیق رەزایی، محەمەد ماملێ، عەزیز شاھڕۆخ، محەمەد جەزا، جەمال موفتی، نەجمەدین غوڵامی"، خاوەن چەن ئەلبووم و بەرهەم تایبەت وە خوەیە.
